Jalan Negeri Kedah K363

Jalan Negeri Kedah K363 (Jalan Alor Janggus–Gunung Keriang) ialah jalan negeri biasa yang terletak di bahagian barat laut Daerah Kota Setar, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kota Setar. K363 memiliki panjang keseluruhan iaitu, , yang bertindak menghubungkan Kampung Alor Janggus di barat dengan Kampung Gunong di timur.

Gambaran keseluruhan 
Jalan Jalan Alor Janggus–Gunung Keriang (Jalan Negeri K363), bermula sebagai kilometer sifar di Kampung Alor Janggus dekat simpang empat Jalan Kangar–Alor Setar (Jalan Persekutuan 7), berhampiran dengan Sekolah Kebangsaan Alor Janggus dan Pejabat Pos Alor Janggus. Permulaan jajaran K363 terletak dalam Mukim Padang Lalang, salah satu mukim dalam Daerah Kota Setar. Seterusnya, K363 akan bersimpang dengan jalan perumahan Taman Maju, dekat Sekolah Menengah Kebangsaan Alor Janggus, lalu akan membengkok ke utara menuju ke persimpangan Taman Alor Janggus/Taman Sutera. Selepas melepasi simpang ke Taman Alor Janggus dan Taman Sutera, K363 akan meninggalkan Mukim Alor Janggus dan memasuki ke Mukim Gunong. Di sepanjang laluan K363 di Mukim Gunong, ia akan melalui kawasan penanaman sawah padi dan perkampungan. Dekat Kampung Permatang Gunong (atau Kampung Sematang Gunong), K363 akan kembali membengkok ke timur, lalu melintasi sebatang tali air yang bernama Tali Air ACLBDB.

K363 akan melintasi lagi sebatang tali air, Tali Air ACLBD7 dekat Kampung Gunung Hilir, sebelum persimpangan Jalan Muzium Padi–Gunung Keriang (Jalan Negeri K379). Seterusnya, jalan raya akan melengkung sedikit kerana terdapat rumah penduduk yang dibina di sepanjang kaki Gunung Keriang. Persimpangan ke Taman Rekreasi Gunung Keriang terletak berhampiran dengan Kilinik Kesihatan Gunung Keriang. Penamat K363 berada di Kampung Gunong, di simpang dua Jalan Gunung Keriang–Sungai Korok (jalan Negeri K2). Simpang tiga ini dilengkapi dengan kemudahan lampu isyarat.

Secara keseluruhannya, Jalan Alor Janggus–Gunung Keriang atau K363 sebahagian besarnya terletak di Mukim Gunong, manakala selebihnya di Mukim Padang Lalang. K363 juga merupakan jalan raya tunggal barat-timur dengan dua lorong dari permulaan hingga pengakhiran hayat laluan dan diselia oleh JKR Kota Setar, melalui Kerajaan Negeri Kedah.

Persimpangan utama 
Kesemua bahagian jalan negeri ini terletak di Daerah Kota Setar, Kedah, Malaysia.

|-

Rujukan

Jalan negeri di Daerah Kota Setar
Pengangkutan di Mukim Gunong
Pengangkutan di Mukim Padang Lalang